wickkiey/tamil-wikipedia-chunked huggingface dataset:
# ராஜேஷ் கன்னா

**ராஜேஷ் கன்னா ** ( *Rajesh Khanna*, பிறப்பு **ஜதின் கன்னா**, திசம்பர் 29, 1942 - சூலை 18,2012) ஓர் இந்தித் திரைப்பட நடிகர், இந்தித் திரைப்படத் தயாரிப்பாளர் மற்றும் காங்கிரசு அரசியல்வாதி.  
1966ஆம் ஆண்டு ஆக்ரி கத் என்ற திரைப்படம் மூலம் அறிமுகமான ராஜேஷ் கன்னா 1969ஆம் ஆண்டு வெளியான ஆராதனா திரைப்படம் மூலம் பிரபலமானார். இதுவரை 163 இந்தித் திரைப்படங்களில் நடித்துள்ளார்; இவற்றில் 22 திரைப்படங்களில் இரண்டு நாயகர்களி்ல் ஒருவராக நடித்துள்ளார். மூன்று முறை பிலிம்பேர் விருதுகள் வென்றுள்ள இவரது பெயர் பதினான்கு முறை இந்த விருதுக்கு பரிந்துரைக்கப்பட்டுள்ளது. பிலிம்பேர் வாழ்நாள் சாதனை விருது இவருக்கு 2005இல் வழங்கப்பட்டது. மிகக் குறுகிய காலத்தில் வெற்றிப்படங்களை அடுத்தடுத்து கொடுத்து புகழேணியின் உச்சக்கட்டத்திற்கு சென்ற இவரே இந்தித் திரைப்படத்துறையின் முதல் *சூப்பர் ஸ்டார்* என அறியப்படுகிறார். இவரது குறிப்பிடத்தக்க திரைப்படங்களாக ஆராதனா, அமர்பிரேம், ஆனந்த், கத்தி பதங், ராஸ், பகாரோங் கே சப்னே, இத்தெஃபாக், சச்சா ஜூதா, ராஜா ராணி, பவார்ச்சி ஆகியன அமைந்தன.
# ராஜேஷ் கன்னா

## அரசியல் மற்றும் வணிக பணிவாழ்வு

ராஜேஷ் கன்னா இந்திய தேசிய காங்கிரசு கட்சியின் சார்பில் 1992இல் நடந்த இடைத்தேர்தலில் புது தில்லி மக்களவைத் தொகுதியில் போட்டியிட்டு வெற்றி பெற்றார். தொடர்ந்து 1996ஆம் ஆண்டு பொதுத்தேர்தலிலும் அதே தொகுதியில் போட்டியிட்டு தக்க வைத்துக் கொண்டார். தொடர்ந்து தனது இறுதிக்காலம்வரை காங்கிரசின் அரசியல் செயல்பாட்டில் பங்கெடுத்து வந்தார்.  
கன்னாவும் அவரது வெளிநாட்டு நண்பர்களும் சீரடியில் பக்தர்கள் தங்கி வழிபட தங்குவிடுதிகளைக் கட்டத் திட்டமிட்டனர்.
# ராஜேஷ் கன்னா

## உடல்நலம்

ஜூன், 2012இல் கன்னாவின் உடல்நலம் மோசமடைந்துள்ளதாக செய்திகள் வெளியாயின.
2012 ஜூன் 23 அன்று சில உடல்நலக்கேடுகளுக்காக மும்பையிலுள்ள லீலாவதி மருத்துவமனையில் சேர்க்கப்பட்டு வீடு திரும்பிய கன்னா மறுநாள், ஜூலை 18, 2012 அன்று சிகிட்சை பலனின்றி காலமானார்.
# மூன்றாம் நந்திவர்மன்

**மூன்றாம் நந்திவர்மன்** (*Nandivarman III*) என்பவர் பல்லவ மன்னர்களுள் ஒருவர். இவரது ஆட்சிகாலம் 825-850. இவர் பல்லவ மன்னன் இரண்டாம் நந்திவர்மனின் பேரனும் தந்திவர்மனின் மகனுமாவார். இவருக்கு இரு மனைவியர்கள் மற்றும் இரு மகன்கள். பல்லவப் பேரரசை இரு பகுதிகளாகப் பிரித்து தென் பகுதியை நிருபதுங்கவர்மனுக்கும், வட பகுதியை கம்பவர்மனுக்கும் (பழுவேட்டரையரின் புதல்வி கண்டன் மாறம்பாவையரின் மகன்) கொடுத்தார்.
# மூன்றாம் நந்திவர்மன்

## ஆட்சி

மூன்றாம் நந்திவர்மன் காலத்தில் பல்லவர்களின் ஆட்சி வலுப்பெற்றது. தனது தந்தையின் காலத்தில் வீழ்ச்சியடைந்திருந்த பல்லவர்கள் ஆட்சியை இவர் மீண்டும் வலுப்படுத்தினார். இராஷ்டிரகூடர்களுடன் கங்கர்களுடனும் கூட்டணி அமைத்துக் கொண்டு பாண்டியர்களை காஞ்சிக்கருகில் உள்ள *தெள்ளாறு* என்னுமிடத்தில் தோற்கடித்தார். பின்வாங்கி ஓடிய பாண்டியப் படைகளை வைகையாறு வரை விரட்டிச் சென்றார். ஆனால் பின்பு பாண்டிய மன்னன் சீவல்லபன் பல்லவர்களால் கைப்பற்றப்பட்டப் பகுதிகளில் பெரும்பாலானவற்றை மீட்டதோடு மட்டுமல்லாது பல்லவர்களைக் கும்பகோணத்தில் தோற்கடிக்கவும் செய்தார்.  
இம்மன்னரின் கப்பற்படை மிகவும் வலிமைமிக்கதாக இருந்துள்ளது. இவர் கடல்கடந்து சயாம் மற்றும் மலாயா நாடுகளுடன் வணிகத் தொடர்பு கொண்டிருந்ததாக அறியப்படுகிறது.
# மூன்றாம் நந்திவர்மன்

## சமயம்

மூன்றாம் நந்திவர்மன் சைவ சமயத்தை சார்ந்தவராக இருந்தார்.  
நந்திக் கலம்பகம் இம்மன்னரை பற்றியது; இவன் போர்ச் செயல்களையும் நகரங்களையும் பிறவற்றையும் விளக்கமாகக் குறிப்பது. இவ்வரசன் 'பல்லவர் கோன்', மல்லை வேந்தன். மயிலை காவலன், காவிரிவளநாடன், எனப் பலபடப் பாராட்டப் பெற்றுள்ளார். இவர் தமிழ்ப் புலவர்களை ஆதரித்தவர் என்று செய்யுள் 104, 107 கூறுகின்றன.
# சாண்ட்பாங்சு மாகாணப் பூங்கா

**சாண்ட்பாங்சு மாகாணப் பூங்கா** (Sandbanks Provincial Park) அல்லது மணற்கரை மாகாணப் பூங்கா என்பது ஒன்ராறியோ ஏரிக் கரையில் அமைந்துள்ள ஒரு பூங்கா ஆகும். இது பிக்டன் ஒன்ராறியோவில் பிரின்சு எட்வேர்ட் கவுண்டி என்னும் ஊரில் அமைந்துள்ளது. மிக அழகான மணல் மேடுகளுக்காகவும் நீண்ட நீலக் கடற்கரைக்காகவும் புகழ்பெற்றது. உலகின் மிகப் பெரிய நன்னீர் மணல் வழியிடை (sand bar) மற்றும் மணல் மேட்டுத் தொகுதிகள் இங்கேயே உள்ளன.  
இந்தப் பூங்காவை ஒன்ராறியோ மாகாண அரசு நிர்வாகிக்கிறது. நீந்துதல், படகோட்டுதல், மகிழ்வுலாவுதல், முகாமிடல் எனப் பல்வேறு பொழுதுபோக்குச் செயற்பாடுகளுக்கென தனித் தனியாக இடங்கள் ஒதுக்கப்பட்டுள்ளன. இந்தப் பூங்காவை நூறாயிரக்கணக்கான சுற்றாலாப் பயணிகள் ஆண்டுதோன்றும் பயன்படுத்துகிறார்கள்.
# வசாகா கடற்கரை, ஒன்ராறியோ

**வசாகா கடற்கரை** (Wasaga Beach) என்பது சிம்கோ கவுன்ரி, ஒன்ராறியோ, கனடாவில் அமைந்துள்ள ஒரு சிறு நகரம் ஆகும். இங்கேயே உலகின் மிக நீண்ட நன்னீர் கடற்கரை உள்ளது. இது 14 கி.மீ நீளமான வெள்ளை மணல்மிகு கடற்கரை. கோடைகாலத்தில் மக்கள் விரும்பிச் செல்லும் ஒரு சுற்றுலா இடம் ஆகும். ரொறன்ரோவில் இருந்து சுமார் 2 மணி நேரத்தில் இங்கு செல்லலாம்.
# மரக்கட்டைக் குடில்

**மரக்கட்டைக் குடில்** (log cabin) என்பது மரக்கட்டைகளை ஒன்றுன் மீது ஒன்றாகப் பொருத்திக் கட்டப்பட்ட வீடு ஆகும். குறிப்பாக, இவை அதிக முடிப்புச் செய்யப்படாதவையும், கட்டிடக்கலை அடிப்படையில், சிக்கல் குறைந்த அமைப்புக் கொண்டனவும் ஆகும். மரக்கட்டை வீடுகளுக்கு ஐரோப்பாவில் மிகப் பழைய வரலாறு உண்டு. அமெரிக்காவில் இதன் வரலாறு, முதல் தலைமுறைக் குடியேற்றக்காரரின் வீடுகளோடு தொடர்புடையது. மரக்கட்டைகள் இலகுவாக அல்லது மலிந்த விலையில் கிடைக்குமாயின் இக்குடில்களைக் குறைந்த பொருட்செலவில் கட்டலாம். அமெரிக்காக்கங்களில் ஐரோப்பியர் முதலில் வந்த போது மரக்கட்டைகளை இலகுவாகப் பெற்றுக் கொள்ளக் கூடியதாக இருந்தது. அதனால் அவர்கள் இந்த வகைக் குடில்களையே பெரிதும் கட்டினார்கள்.
# மரக்கட்டைக் குடில்

## ஐரோப்பாவில் மரக்கட்டைக் குடிலின் வரலாறு

மரக்கட்டைக்குடில்கள் ஐரோப்பிய நாடுகளில் பண்டைக் காலத்தில் இருந்து கட்டப்பட்டு வந்திருக்கிறது. விட்ருவியசு தனது கட்டிடக்கலை தொடர்பான நூலில் மரக்கட்டைக் கட்டுமானங்களைக் குறித்து விளக்கியுள்ளார். இன்றைய வடகிழக்குத் துருக்கியான அன்றைய பான்டசு என்னும் இடத்து வீடுகள் கிடையாக மரக்கட்டைகளை அடுக்கி, இடைவெளிகளை மரச் செதுக்கல்களும் குழை மண்ணும் கலந்த கலவையால் அடைத்துக் கட்டப்பட்டதாக அவர் குறிப்பிட்டுள்ளார்.  
மரக்கட்டைக் குடில்களின் மூலம் இசுக்கன்டினேவியா, கிழக்கு ஐரோப்பா ஆகிய பகுதிகள் ஆகும். மக்கட்டை வீடுகளின் தொடக்கம் தெளிவற்றதாக இருந்தபோதிலும், முதல் மரக்கட்டை வீடுகள், வடக்கு ஐரோப்பாவில் வெண்கலக் காலத்தில் (ஏறத்தாழ கிமு 3500) கட்டப்பட்டிருக்கலாம். சி. ஏ. வெசிலாகர் என்பவர், ஐரோப்பியர்கள் மூலை மரப்பொருத்துக்கான பல முறைகளை அறிந்திருந்ததுடன், உருளை மரக்கட்டைகளையும், அரிந்த மரக்கட்டைகளையும் அவர்கள் பயன்படுத்தியதாகக் குறிப்பிடுகிறார். மரக்கட்டைக் கட்டிடங்கள் செப்பமுறாத சிறிய முகட்டுக்கூரைக் குடில்களிலிருந்து, சிக்கலான மூலைகளில் மரக்கட்டை வெளியே துருக்கிக்கொண்டிருக்கும் இரட்டைக் காடிப் பொருத்துடன் கூடிய சதுரக் கட்டைகளிலான கட்டிடங்கள் வரை படிவளர்ச்சி பெற்றன என்பது அவரது கருத்து.  
மத்தியகால மரக்கட்டைக் குடில்கள் அசையக்கூடிய சொத்தாகவே கருதப்பட்டன என்பது, 1557ல் எசுப்பாபி ஊர் இன்னோரிடத்துக்கு இடமாற்றம் செய்யப்பட்ட நிகழ்விலிருந்து தெரிகிறது. கட்டிடங்கள் பிரிக்கப்பட்டுப் புதிய இடத்துக்கு அனுப்பப்பட்டன. அங்கே அவை மீண்டும் பொருத்தப்பட்டன. பூச்சிகளால் அரிக்கப்பட்ட தனி மரக்கட்டைகளை எடுத்துவிட்டுப் புதிய மரக்கட்டைகளை மாற்றுவதும் வழமையாக இருந்தது.  
நார்வேயின் ரொன்ட்கெய்ம் என்னும் இடத்தில் உள்ள மர அருங்காட்சியகத்தில் பதினான்கு வகையான மரபுவழி அமைப்பு முறைகள் காட்சிக்கு வைக்கப்பட்டுள்ளன. ஆனால், மரக்கட்டைக் கட்டுமானத்தின் அடிப்படை வடிவம் வடக்கு ஐரோப்பா, ஆசியா போன்ற பகுதிகள் முழுவதிலும் பயன்பட்டதுடன், பின்னர் அமெரிக்காவுக்கும் இறக்குமதி செய்யப்பட்டது.
# மரக்கட்டைக் குடில்

## ஐக்கிய அமெரிக்காவில் ஐரோப்பியக் குடியேறிகள்

இக்கால ஐக்கிய அமெரிக்காவில் மரக்கட்டைக் குடில்களைக் குடியேறிகள் முதன் முதலாக 1638ல் கட்டியிருக்கக்கூடும். வட அமெரிக்காவில் முதல் மரக்கட்டைக் குடில்கள் டெலாவெயர் ஆறு, பிரண்டிவைன் ஆறு ஆகியவற்றின் பள்ளத்தாக்குகளில் அமைந்த "நீயே சுவேரியே" (புதிய சுவீடன்) சுவீடியக் குடியேற்றத்திலேயே கட்டப்பட்டதாக வரலாற்றாளர்கள் நம்புகின்றனர். அக்காலத்தில் பின்லாந்து சுவீடனின் ஒரு பகுதியாக இருந்ததால், பெரும்பாலான குடியேற்றக்காரர்கள் காட்டு பின்னியர்களாக இருந்தனர். நியூ சுவீடன் (புதிய சுவீடன்) சிறிது காலமே நிலைத்திருந்தது. இது பின்னர் ஒல்லாந்தக் குடியேற்றமாகி நியூ நெதர்லாந்து ஆகியது. இதுவே பின்னர் ஆங்கிலக் குடியேற்றமானபோது நியூ யார்க் ஆனது. சுவீடிய பின்னியக் குடியேற்றக்காரருடைய விரைவான இலகுவான கட்டுமான நுட்பங்கள், தொடர்ந்தது மட்டுமன்றி அது மேலும் பரவியது.  
பின்னர் செருமானிய, உக்ரேனிய குடியேறிகளும் இந்த நுட்பத்தைப் பயன்படுத்தினர். இசுக்காட்டியர்களும், இசுக்காட்டிய-ஐரியர்களும் மரக்கட்டைகளைக் கொண்டு கட்டிடம் கட்டுவது தொடர்பான மரபுரிமைகளைக் கொண்டிராதவர்கள். ஆனாலும், விரைவிலேயே அவர்கள் இந்த முறையைப் பின்பற்றத் தொடங்கிவிட்டனர். முதல் ஆங்கிலக் குடியேறிகள் பரவலாக மரக்கட்டைக் குடிசைகளைப் பயன்படுத்தவில்லை. 18ம் நூற்றாண்டைச் சேர்ந்த சில மரக்கட்டைக் குடில்கள் இன்றும் காணப்பட்டாலும், அவை பெரும்பாலும் நிரந்தரமான கட்டிடங்களாக அமைக்கப்படவில்லை. ஐக்கிய அமெரிக்காவில் இப்போதும் இருக்கும் மிகப் பழைய மரக்கட்டைக் குடில் சி. ஏ. நொத்னாகிள் மரக்கட்டை வீடு ஆகும் (1640).
# மரக்கட்டைக் குடில்

## வட அமெரிக்காவில் மரபுவழி மரக்கட்டைக் கட்டிடங்கள்

மரக்கட்டைகளை அடுக்கி முனைகளைக் காடிப்பொருத்து முறைமூலம் இணைத்து மரக்கட்டைக் குடிசைகள், கட்டப்படுகின்றன. சில மரக்கட்டைக் குடிசைகளில் காடிப்பொருத்து இல்லாமல் மரக்கட்டைகள் ஆணிகள் மூலம் பிணைக்கப்படுவது உண்டு. இது அமைப்பு அடிப்படையில் திறன்கொண்டது அல்ல. நவீன கட்டுமான வசதிகள் இக்குறுக்குவழிக்கு இடமளிக்கின்றன.
# பாக்கித்தான் பிரதமர்

**பாக்கித்தான் பிரதமர்** ( *Wazir-e-Azam* literally *"பிரதம மந்திரி"*), என்பவர் பாக்கித்தானின் அரசுத் தலைவராகவும் நாட்டின் தலைவராகவும் (Chief Executive) விளங்குகிறார்." பாக்கித்தானின் யாப்பின் படி, பாக்கித்தான் நாடாளுமன்ற மக்களாட்சியையும், அதற்குத் தலைமை நிர்வாகியாகவும் அரசின் தலைவராக பிரதமரைக் கொண்டுள்ளது.  
பிரதமராக இருந்த யூசுப் ராசா கிலானி உச்சநீதிமன்றத்தால் சூன் 19, 2012ல் பதவிநீக்கம் செய்யப்பட்டு அப்பதவி காலியானதை அடுத்து பாக்கித்தான் மக்கள் கட்சியைச் சேர்ந்த ராஜா பர்வேசு அஷ்ரப் சூன் 22, 2012ல் பிரதமராக பதவியேற்றுக்கொண்டார். இந்நாட்டின் முதல் பிரதமர் லியாகத் அலி கான் ஆவார்.
# அலெக்சாந்திரியா நகர சிரில்

**அலெக்சாந்திரியா நகரின் புனித சிரில்** (கி.பி.376-444), புனித அத்தனாசியுசுக்குப் பின் அலெக்சாந்திரியா நகரத்தின் ஆயரானார். இவரின் பதவி ஏற்பின்போது உரோமைப் பேரரசில் இந்நகரம் மிகுந்த செல்வாக்கு பெற்றிருந்தது. இவரின் எழுத்துகள் 5, 6 ஆம் நூற்றாண்டுகளில் கிறிஸ்தியலில் ஏற்பட்ட சிக்கல்கள் பலவற்றை தீர்க்க உதவியது.  
கிபி 431இல் கூடிய எபேசு பொதுச்சங்கத்தில் இவர் முக்கியப் பங்கு வகித்தார். இச்சங்கமே கிறிஸ்து இறைத் தன்மையும் மனிதத் தன்மையும் கொண்ட ஓரே ஆள் எனவும் மரியா கடவுளும் மனிதருமான இயேசுவைப் பெற்றெடுத்ததால் *கடவுளின் தாய்* ஆவார் எனவும் அறிக்கையிட்டது. இயேசுவில் கடவுள் என்றும் மனிதர் என்றும் இரு "ஆள்கள்" உண்டு என்னும் நெஸ்தோரியன் என்னும் ஆயரின் கொள்கை கண்டனம் செய்யப்பட்டது. இதன் விளைவாக நெஸ்தோரியன் தனது ஆயர் பதவியை இழந்தார். இச்சங்கத்தில் இவர் ஆற்றிய பணிகளால், கிறித்தவர்களிடையே இவருக்கு *திருச்சபையின் தூண்* எனவும், *திருச்சபைத் தந்தையர்களின் முத்திரை* எனவும் பெயர் வழங்கப்படலாயிற்று.  
புனித சிரில், திருச்சபைத் தந்தையர்களில் ஒருவராகவும், திருச்சபையின் மறைவல்லுநர்களுல் ஒருவராகவும் கருதப்படுகின்றார்.  
இவரின் முன் கோபம், இவரின் எதிரிகள் இவரை சாட காரணமாயிருந்தது. உரோமைப் பேரரசன் இரண்டாம் தியோட்டோசியுஸ், இவரை விவிலியத்தில் வரும் பாரவோன் மன்னனைப்போல தலை கணம் பிடித்தவர் என சாடினான்.  
எதிர்-திருத்தந்தை நோவேடியனின் ஆதரவாளர்களையும், யூதர்களையும் அலெக்சாந்திரியா நகரில் இருந்து வெளியேற்றியதில் இவருக்கு பங்கு உண்டு எனவும் கூறுவர். ஆனால் இக்கூற்றுக்கு தகுந்த சான்று இல்லாததால் இதில் வரலாற்று ஆசிரியர்களிடையே ஒத்த கருத்து இல்லை.
# பாலாம்பிகை நடராசா

**பாலாம்பிகை நடராசா** (இறப்பு: மே 24, 2012 இலங்கை வானொலி எழுத்தாளரும் இசைக்கலைஞரும் ஆவார்.
# பாலாம்பிகை நடராசா

## வாழ்க்கைச் சுருக்கம்

பாலாம்பிகை இலங்கையின் கிழக்கு மாகாணத்தில் மட்டக்களப்பில் பிறந்தவர். மதுரை சீதாராம் என்பவரைக் குருவாகக் கொன்டு வீணையும் வாய்ப்பாட்டையும் முறையாகக் கற்றவர். இவரது கணவர் செல்லப்பா நடராசா பிரதமர் பணிமனையில் இலங்கை நிருவாக சேவை அலுவலராகப் பணியாற்றியவர்.
# பாலாம்பிகை நடராசா

## நாடகங்கள் எழுதல்

தனது இசை அறிவைப் பயன்படுத்தி இலங்கை வானொலியில் பல இசை நாடகங்களை எழுதினார். சினோவைட் கதையை *வெண்பனியாளும் ஏழு குள்ளர்களும்* என்ற தலைப்பில் நாட்டிய நாடகமாக எழுதினார். இந்த நாடகம் மேடை நாடகமாகவும் பல இடங்களில் மேடையேறியது. இலங்கை வானொலியில் வில்லிப்பாட்டு, இசைச்சித்திரம், அறநெறி, உரைச்சித்திரம் எனப் பல நிகழ்ச்சிகளில் பங்கேற்றுள்ளார்.  
டொக்டர் ரஞ்சிதம் என்ற துப்பறியும் நாடகத்தை கிருஷ்ணர் என்ற புனைப்பெயரில் எழுதினார். பல நாட்டிய ஆசிரியர்களுக்கு நாட்டிய நாடகங்களை எழுதிக் கொடுத்துள்ளார். இவர் எழுதிய வானொலி நாடகங்களின் தொகுப்பு நூலாகவும் வெளியிடப்பட்டது.
# பாலாம்பிகை நடராசா

## தொலைக்காட்சியில்

இலங்கைத் தொலைக்காட்சியில் இவர் எழுதி இயக்கிய மீராப்பிரபு என்ற என்ற நாடகம் 1984 ஆம் ஆண்டில் ஒளிபரப்பானது.
# பாலாம்பிகை நடராசா

## பெற்ற பட்டங்கள்

- சங்கீதஜோதி ரத்னா (ரிசிகேஸ் சிவானந்த சரஸ்வதி)
- வீணாகான வித்தகி (இலங்கை பிரதேச அபிவிருத்தி அமைச்சு)
- கலாஜோதி (இந்து கலாசார திணைக்களம், 1994)
- சாயி கான கலா பூஷ்ண சரஸ்வதி (கொழும்பு சத்திய சாயி நிலையம்)
# இயேசு (பெயர்)

**இயேசு** என்று தமிழில் பாவிக்கப்படும் பெயர்ச்சொல்லானது, கிரேக்கப் பெயரான *செசேஸ்* (Ἰησοῦς: *Iēsous*) என்பதன் இலத்தீன் வடிவமும் ஆங்கில மொழியில் *"Jesus"* எனவும் பாவிக்கப்படுகிறது. இது எபிரேய **யேசுவா** (ישוע) எனும் சொல்லின் மொழிபெயர்ப்பு. இது *யோசுவா* அல்லது *யேஸ்சுவா* எனவும் அழைக்கப்படும்.
# இயேசு (பெயர்)

## சொல்லிலக்கணம்

புதிய ஏற்பாட்டில் இயேசு என்று பாவிக்கப்படும் சொல் இலத்தீன் வடிவ கிரேக்கப் பெயர் *செசேஸ்* (Ἰησοῦς: Iēsous) என்பதாகும். இது எபிரேய யேசுவா (ישוע) எனும் சொல்லின் மொழிபெயர்ப்பு. இது யோசுவா அல்லது யேஸ்சுவா எனவும் அழைக்கப்படும். இப்பெயரிலுள்ள எபிரேய வினைச் சொல்லாகிய "யேஸ்" (விடுவி எனும் அர்த்தம்) மற்றும் எபிரேய பெயர்ச் சொல்லாகிய "யேசுவா" (விடுவிப்பவர்/மீட்பர்) எனும் அர்த்தத்துடன் தொடர்புபட்டது.
# இயேசு (பெயர்)

## இவற்றையும் வாசிக்க

- புதிய ஏற்பாட்டில் இயேசுவின் பெயர்கள்
# ஹோவார்ட் ஹியூஸ்

**ஹோவர்ட் ரோபார்ட் ஹியூஸ்**, ஜூனியர் (டிசம்பர் 24, 1905 [2] - ஏப்ரல் 5, 1976) ஒரு அமெரிக்க வர்த்தக புள்ளியாக இருந்தார். இவர் முதலீட்டாளர், பொறியாளர், திரைப்படத் தயாரிப்பாளர், இயக்குநர், மற்றும் கொடையாளர் ஆகிய பன்முகங்களைக் கொண்டவர். இவர் உலகின் பணக்கார்களின் ஒருவராக இருந்தார். இவர் 1920 ஆண்டிற்கு பிறகு, பெரிய அளவிலான முதலீடுகளை செய்தும் சச்சரவு மிக்க படங்களை உருவாக்கியும் சிறந்த திரைப்படத் தயாரிப்பாளராக பிரபலமடைந்தார். இவற்றுள் குறிப்பிடத்தக்க படங்களில் தி ராக்கட்(1928), ஹெல்ஸ் ஏஞ்சல்ஸ்(1930), ஸ்கேர்ஃபேஸ்(1932), மற்றும் தி அவுட்லா(1943) ஆகிய குறிப்பிடத்தக்கவை. வரலாற்றில் குறிப்பிடத்தக்க வானூர்தியாளர்களில் ஹியூஸ் முக்கியம் வாய்ந்தவர். இவர் பல உலக சாதனைகளை செய்துள்ளார். ஹியூஸ் எச்-1 ரேசர் மற்றும் எச்-4 "எர்குளிஸ்" ஆகியவற்றையும் உருவாக்கியவர் இவரே. அமெரிக்க வானூர்திகளுடன் இணைந்த டிரான்ஸ் வேர்ல்டு வானூர்திகளை விரிவாக்கினார்.
# ஹோவார்ட் ஹியூஸ்

## இளைய பருவம்

இவர் பிறந்த இடம் ஹம்பிள் அல்லது ஹௌஸ்டன், டெக்சஸ் என்று அறியப்படுகிறது. பிறந்த தேதியும் சரியாக அறிய முடியவில்லை. எனினும் இவர் கிறிஸ்துமஸ் தினத்தன்று பிறந்ததாக குறிப்பிடுகிறார். இவர் பெற்றோர் மிசௌரியைச் சேர்ந்த ஆங்கிலேயர்கள் ஆவர்.
சிறு வயதில் விளையாட்டில் ஈடுபாடு கொண்டவராக விளங்கினாலும் போட்டியிட நம்பிக்கையின்றி வெகு விரைவில் ஆர்வமிழந்தார் தலை சிறந்த ஆட்டக்காரர்களுடனும் விளையாடியுள்ளார். தன் தந்தையின் மரணத்திற்கு பின் ரைஸ் பல்கலைக்கழகத்தில் தன் படிப்பை நிறுத்திக் கொண்டார்.
திருமணத்திற்கு பின் மனைவியுடன் லாஸ் ஏஞ்சலசிற்கு குடி பெயர்ந்தார
# ஆத்தங்குடி தரைக் கற்கள்

**ஆத்தங்குடி தரைக் கற்கள்** (Aththangudi Floor Tiles) சிவகங்கை மாவட்டம் காரைக்குடி நகரை அடுத்து அமைந்துள்ள ஆத்தங்குடி என்னும் செட்டிநாட்டுக் கிராமத்திலிருந்து தயாராகும் அழகிய பூவேலை நிறைந்த தரைக் கற்கள் ஆகும்.
# ஆத்தங்குடி தரைக் கற்கள்

## தரைக் கற்கள் தயாரிப்பு ஒரு குடிசைத் தொழில்

ஆத்தங்குடி எனும் இந்த சிற்றூரில் பாரம்பரியமிக்க பூவேலை மிக்க தரைக் கற்கள் தயாரிப்பு ஒரு குடிசைத் தொழிலாக நடைபெற்று வருவது வியப்புக்குரிய செய்தி. சுமார் 35க்கும் அதிகமான தயாரிப்பாளர்கள் தங்கள் குடும்ப பரம்பரைத் தொழிலாக (மூன்று தலைமுறைகள்) பூக்கற்களைத் தயாரித்து தென்னிந்திய நகரங்களுக்கும், பிரான்ஸ், சிங்கப்பூர், மலேசியா, மியான்மர், இலங்கை போன்ற நாடுகளுக்கும் அனுப்பி வருகின்றனர்.ஆத்தங்குடி தரை ஓடுகளுக்கு புவிசார் குறியீடு பெறுவதற்கு முயற்சிகள் மேற்கொள்ளப்பட்டு வருகிறது.
# ஆத்தங்குடி தரைக் கற்கள்

## தரைக் கற்கள் பதித்த செட்டிநாட்டு வீடுகள்

தமிழகத்தைப் பொறுத்தவரை 20 ஆம் நூற்றாண்டில் செட்டிநாட்டில்தான் கட்டடக்கலை பெரிய அளவில் உண்மையான கலைக் கண்ணோட்டத்தில் வளர்க்கப்பட்டது எனலாம். இதற்கு இப்பகுதியில் பல ஆண்டுகளுக்கு முன்பு விசாலமாகக் கட்டப்பட்டு இரண்டு அல்லது மூன்று தலைமுறைகளைக் கடந்து இன்றும் கண்ணைக் கவரும் வேலைப்பாடுகளுடன் புதுப் பொலிவு மாறாமல் விளங்கும் செட்டிநாட்டு வீடுகளே சாட்சி. செட்டிநாட்டில் ஆத்தங்குடி, அரிமளம், கண்டனூர், காரைக்குடி, கடியாபட்டி, கானாடுகாத்தான், கோட்டையூர், கோனாபட்டு, சிறுகூடல்பட்டி, தேவகோட்டை, பள்ளத்தூர், புதுவயல், ராங்கியம், ராயவரம், வலையபட்டி போன்ற ஊர்களில் கட்டப்பட்டுள்ள அழகிய வேலைப்பாடமைந்த வீடுகளில் இந்த ஆத்தங்குடி தரைக் கற்கள் மட்டுமே பதிக்கப்படுவது வழக்கம். இந்த வகை கற்கள் எட்டு சதுர அங்குலம், பத்து சதுர அங்குலம், பனிரெண்டு சதுர அங்குலம் என்ற மூன்று அளவுகளில் தயாரிக்கப்படுவதாகத் தெரிகிறது.
# ஆத்தங்குடி தரைக் கற்கள்

## தரைக் கற்கள் சிறப்பு

இத்தனை சிறப்பு இந்த தரைக் கற்களுக்கு எப்படிக் கிடைத்தது? கோடையில் குளிர்ச்சியையும், குளிர்காலத்தில் சிறிது கதகதப்பையும் அளிக்கும் கிரானைட் கற்கள் மிக விலை அதிகம். பளிங்குக் கற்களைப் (மார்பிள்) பதித்த தரைகள், குளிர் காலத்தில் மிகவும் குளிர்ச்சியாய் உள்ளன. பழங்காலம் தொட்டு ஆத்தங்குடியில் தயாரிக்கப்படும் கற்களுக்கு இப்பகுதியில் கிடைக்கும் ஒருவகை வாரிமண் பயன்படுத்தப்படுகிறது என்கிறார்கள். அடுத்து கண்ணைக்கவரும் 4,000க்கும் மேற்பட்ட பூ வடிவங்கள் தரைக் கற்கள் தயாரிப்பில் பயன்படுத்தப்படுகிறது. இவற்றை மெருகூட்டத் தேவை இல்லை. நீண்ட நாள் உழைப்பு, மிதமான குளிர்ச்சி மற்றும் நிறம் மங்காத சாயங்களின் பயன்பாடு போன்றவை நுகர்வோரைப் பெரிதும் கவர்கின்றன.
# ஆத்தங்குடி தரைக் கற்கள்

## ஆத்தங்குடி தரை ஓடுகள் மீது அவதூறு

விஜய் தொலைக்காட்சியின் 2024ஆம் ஆண்டின் பிக்பாஸ் போட்டியின் போது, ஒரு போட்டியாளர் ஆத்தங்குடி தரை ஓடுகள் குறித்து அவதூறாக பேசியமைக்கு, நிகழ்ச்சி தொகுப்பாளர் நடிகர் விஜய் சேதுபதி மீது, ஆத்தங்குடி தரை ஓடுகள் உற்பத்தி செய்யும் தொழிலாளர்கள் மற்றும் உரிமையாளர்கள் 16 டிசம்பர் 2024 அன்று காரைக்குடி காவல் நிலையத்தில் புகார் மனு தாக்கல் செய்துள்ளனர்.
# ஆத்தங்குடி தரைக் கற்கள்

## இதனையும் காண்க

- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# என்றி பெர்குசன்

**என்றி-லூயி பெர்குசன்** (பிரெஞ்சு:Henri-Louis Bergson) 18 அக்டோபர் 1859 - 4 ஜனவரி 1941), 20 ஆம் நூற்றாண்டின் தொடக்கத்தில் செல்வாக்கு மிக்க பிரெஞ்சு தத்துவவியளாலர் ஆவர். அவரது செழிப்பான, ஜீவாதாரமான கருத்துகளுக்காகவும் அவற்றை சிறந்த திறமையுடன் வழங்கியதற்காகவும், 1927 இல் இலக்கியத்திற்கான நோபல் பரிசு பெற்றார். 1930ல், ஃபிரான்ஸ் அவருக்கு மிகுந்த உயரிய மரியதையான *தி கிராண்ட்-க்ராய் டெ லா லிஜியன் டி'ஹான்னியர்* எனும் விருதை வழங்கியது.
# என்றி பெர்குசன்

## வாழ்க்கைச் சரிதை

இவர் 1859 இல் பிரான்சின் தலைநகர் பாரிசில் பிறந்தார். இவர் போலந்தைச் சேர்ந்த யூதர் ஆவார். இவர் பெயருக்கான காரணமும் இதுவே. இவரது தாய் இங்கிலாந்தைச் சேர்ந்த யூதர் ஆவார். இவர்களின் குடும்பத்தினர் போலந்தில் வாழும் பிரபலமான வணிகர்களாக இருந்தனர்.
இவர் பிறந்தவுடன் சில காலம் இலண்டனில் வசித்த காரணத்தினால் தன் தாயிடம் இருந்து ஆங்கில மொழியைக் கற்றார். இவருக்கு ஒன்பது வயதிருக்கும்போது, இவர் குடும்பத்துடன் பிரான்சிற்கு குடி பெயர்ந்து பிரான்சு நாட்டின் குடிமகன் ஆனார். இவர் 1891ல் லூயி நியுபெர்கர் என்பவரை திருமணம் செய்து கொண்டார். இவர்களுக்கு 1896 ஜீன் எனும் பெண் குழந்தை காது கேளாமல் பிறந்தது. பெர்குசனக்கு மினா பெர்குசன், எனும் சகோதரியும் உண்டு. இவர் அமைதியான பிரெஞ்சு பேராசிரியராக வாழ்ந்து வந்தார்.
இப்புத்தங்கள் இவர் வெளியிட்டார்:
1889ல், டைம் அண்ட் ஃப்ரீ வில் (எஸ்ஸை சர் லே டான்னீஸ் இம்மெடியட்ஸ் டெ லா கன்சயின்ஸ்)
1896ல், மேட்டர் அண்ட் மெமரி (மேட்டைரே அட் மெமைரே)
1907ல், க்ரியேட்டிவ் எவோலுஷன் (எல்'எவோலுஷன் க்ரியேட்ரிஸ்)
1932ல், தி டூ சோர்சஸ் ஆஃப் மொராலிடி அண்ட் ரிலிஜியன் (லெ டியு சோர்சஸ் டெ லா மொராலெ அட் டெ லா ரிலிஜியன்)
1900ல், தி காலேஜ் ஆஃப் பிரான்ஸ் பெர்குசனை, க்ரீக் மற்றும் லத்தீன் தத்துவவியலின் தலைவராக நியமித்தது, இவர் இப்பதவியில் 1904 வரை இருந்தார். அதன் பின்னர் கேப்ரியல் டார்ட் இன் தி சேர் ஆஃப் மாடர்ன் பிலாசபியில், 1920 வரை தலைவராக இருந்தார்.
# என்றி பெர்குசன்

## கல்வியும் பணியும்

பெர்குசன் *லைசீ ஃபான்டனெஸ்* எனும் பள்ளியில் 1868ல் இருந்து 1878 வரை பயின்றார் என கருதப்படுகிறது. 1877ல் தன் 18 வயதின் போது இவர் தன் அறிவியல் சார்ந்த பணிக்காகவும், ஒரு கணித சிக்கலுக்கு விடை கண்டதாலும் பரிசு பெற்றார். அடுத்த வருடம் அந்த விடையானது *அன்ன்லெஸ் டீ மேத்தமெடிக்குயஸ்* எனும் புத்தகத்தில் வெளி வந்தது இதுவே இவரின் முதல் வெளியீடு. தான் எந்த துறையை தேர்ந்தெடுப்பது என்ற சிறு தயக்கத்திற்கு பின் அவர் மெய்யியலை தேர்வு செய்தார். தனக்கு 19 வயது இருக்கும் போது பிரபலமான *எகோல் நார்மலெ சுப்பிரியூர்* எனும் கல்லூரியில் சேர்ந்து *லைசென்ஸெ-எஸ்-லெட்டர்ஸ்* எனும் பட்டத்தை பெற்றார், அதை தொடர்ந்து 1881ல் *அக்ரகேஷன் டெ பிலாசப்பி* எனும் பட்டத்தை பெற்றார்.
அதே வருடம் ஆங்கர்ஸ் நகரத்தில் உள்ள லைசீ எனும் பள்ளியில் கற்பித்தலுகாக பணியமர்த்தப்பட்டார். அதன் பின் அவர் க்லெர்மான்ட்-ஃபெர்ராண்ட்க்கு வந்த பின் மெய்யியலில் தன்னால் முடிந்ததை காட்ட எண்ணி லூக்ரெடிஸின் வாழ்க்கை சாராம்சத்தை விளக்கும் புதிய பதிப்பை வெளியிட்டார். பெர்குசன் பணியாற்றி கொண்டிருந்தாலும் தன் தனிப்பட்ட கல்வியை பயிலவும் ஆனார், அதன் விளைவாக நேரமும் பகுத்தறிவும் எனும் விளக்கவுரையையும், அரிஸ்டாட்டிலை பற்றிய லத்தீன் ஆய்வறிக்கையையும் வெளியிட்டு 1889ல் பாரிஸ் பல்கலைகழகத்தில் முனைவர் பட்டம் பெற்றார். தன் விளக்கவுரையும், ஆய்வறிக்கையும் ஃபெலிக்ஸ் அல்கனால் வெளியிடப்பட்டது. பெர்குசன் சில காலம் முன்சிபல் கல்லூரியில் கற்பித்த பின் 1888ல் மீண்டும் பாரிஸ்க்கு லைசீ ஹென்ரி குவாற்றே எனும் கல்லூரிக்கு பணி நியமனம் ஆகி வந்து எட்டு ஆண்டுகள் அங்கிருந்தார். அங்கே அவர் டார்வினை பற்றி ஆய்வு செய்து அவரது கோட்பாடுகளின் விளக்கத்தை அளித்தார்.
# என்றி பெர்குசன்

## என்றி பெர்குசனின் பிற்காலங்கள்

பெர்குசன் சிறந்த பல தொண்டாற்றிய பின்னர், பாரிஸில் உள்ள *போர்டெ டி'அடிய்யூல்* எனும் இடத்தில் ஒரு அமைதியான தெருவில் வாழ்ந்து வந்தார். 1927ல் அவருக்கு க்ரியேட்டிவ் எவோலுஷன் எனும் புத்தகத்துக்கு நோபல் பரிசு கிடைத்தது. ஆனால் அவர் அச்சமயம் வாத நோய் சார்ந்த வியாதியால் ஸ்டாக்ஹோமுக்கு செல்ல இயலவில்லை. கல்லூரி வேலை ஓய்வுக்கு பின் அவர் தெளிவற்ற நிலைக்கு தள்ளப்பட்டார், அவரது உடலில் பாதி முடங்கி போனது. பெர்குசன் கத்தோலிக்கத்துக்கு மாற எண்ணியிருந்தார், அவர் தன் உயிலில் *என் நினைவுகள் எப்போதும் என்னை கத்தோலிக்கத்துக்கு அருகில் கொண்டு சென்றது, அதில் நான் யூதத்தின் முழுமையை காண்கிறேன்.* என்று எழுதி இருந்தார். ஆனால், அவர் நாசிசம், யூத எதிர்ப்பு மற்றும் யூத மக்களின் மீது இழைக்கப்பட்ட துயரங்களை மனதில் கொண்டு அவர் கத்தோலிக்கதுக்கு மாறாது இருந்தார். 3 ஜனவரி 1941ல் பெர்குசன் மூச்சுக்குழலழற்சி நோயினால் பாரிஸில் இறந்து போனார். ஒரு உரோம கத்தோலிக்க பாதிரியார் பெர்குசனின் வேண்டுகோளுக்கு இணங்க ஜெபம் செய்தார். என்றி பெர்குசன் *சிமெட்ரி டெ கார்ச்சஸ், ஹௌடஸ்-டெ-செய்னெ* எனும் இடத்தில் நல்லடக்கம் செய்யப்பட்டார்.
# என்றி பெர்குசன்

## படைப்புகள்

இவருடைய முக்கியமான நான்கு படைப்புகள்:  
- 1889 ஆண்டில் வெளியான காலமும் தன்னுள்ளமும் (Essai sur les données immédiates de la conscience)
- 1896 ஆம் ஆண்டு பொருளும் நினைவும் (Matière et mémoire)
- 1907 ஆம் ஆண்டு புத்தாக்கக் கூர்ப்பு (படிவளர்ச்சி) (L'Evolution créatrice)
- 1932, இரு ஊற்றுகளான அறநெறியும் சமயமும் (Les deux sources de la morale et de la religion)
# தழும்பழி

தொல்லியலில் **தழும்பழி** (Acheulean) என்பது கல்லாயுதங்களின் உற்பத்தி முறை சார்ந்த ஒரு வகையைக் குறிக்கும்.இவ்வகைக் கல்லாயுத உற்பத்தி முறையை கீழைப் பழங்கற்கால மக்கள் உபயோகித்த நீள்வட்ட வடிவ அல்லது பேரிக்காய் வடிவம் கொண்ட கோடரிகள் குறிக்கின்றன. முதலில் கீழைப் பழங்கற்கால மக்கள் தழும்புரி என்னும் செப்பனிடப்படாத ஆயுதங்களை உபயோகித்தனர்.  
பிற்காலத்தில் அவர்களிடம் ஏற்பட்ட சிந்தனை வளர்ச்சியால் தழும்புரி கல்லாயுதங்களிலுள்ள தழும்புகளை (தழும்பு என்பது கற்களைக் காயப்படுத்திக் கற்களில் உண்டாக்கப்பட்ட தழும்பு) அழித்து அவற்றைத் தழும்புகள் இல்லாதவாறு உருவாக்கக் கற்றுக்கொண்டனர். அதனால் இது தழும்பழி எனப்பெயர் பெற்றது.  
தழும்பழி ஆயுதங்கள் கீழைப் பழங்கால ஆப்பிரிக்கா, பெரும்பலான மேற்காசியா, தெற்காசியா, ஐரோப்பா ஆகிய பகுதிகளில் செய்யப்பட்டன. இவை பொதுவாக *ஓமோ இரக்டசு* இனத்தின் எச்சங்களுடன் சேர்ந்து காணப்படுகின்றன.
# தேமோபைலேச் சமர்

**தேமோபைலேச் சமர்** என்பது ஸ்பாட்டவின் முதலாம் லியோனிடாசுவால் வழிநடாத்தப்பட்ட கிரேக்க நகர அரசுகளின் நேசப்படைகளுக்கும், கிரேக்கம் மீதான இரண்டாம் பாரசீக படையெடுப்பில் மூன்று நாட்களுக்கும் மேலாக நடைபெற்ற பாரசீகப் பேரரசர் முதலாம் சேக்சஸ்க்கும் இடையிலான சண்டையாகும். மூன்று நாட்களுக்கும் மேலாக நடைபெற்ற இந்த சண்டையில் ஒரே நேரத்தில் ஆர்டிமிசம் கடற்சமரும், குறுகலான கடற்கரையான தேமோபைலே கணவாயில் ('வெப்ப வாயில்') ஒரு சமரும் கி.மு. 480 இல் இடம் பெற்றது.  
கிரேக்கத்தின் மீதான பாரசீகத்தின் முதல் படையெடுப்பு, கி.மு. 490 இல் இடம்பெற்ற மாரத்தான் போர் அதீனியர்களின் வெற்றியினால் பாரசீகருக்கு தோல்வியில் முடிந்ததால் இப் படையெடுப்பு மேற்கொள்ளபட்டது. சேக்சஸ் முழு கிரேக்கத்தையும் வெற்றி கொள்ள பாரிய தரை மற்றும் கடற்படையினை குவித்து ஒழுங்கமைத்தார். ஏதெனிய தளபதி தெமிஸ்டோக்கல் நேசப்படைகளுக்கும் தேமோபைலே கணவாயில் பாரசீக இராணுவத்தின் முன்னேற்றத்ததைத் தடுக்கும் தடுக்கும் அதேநேரத்தில் பாரசீக கடற்படையினை ஆர்டிமிசம் நீரிணையில் தடுக்கும் திட்டத்தை முன்வைத்தார்.  
கிட்டத்தட்ட 7,000 கிரேக்கப் படையினர் வடக்குக் கணவாயை தடுக்க கி.மு. 480 கோடையில் முன்னேறினர். பாரசீகப் படை ஒரு மில்லியனான இருந்தது எனக் குறிப்பிட, தற்கால கணிப்பு அந்த எண்ணிக்கையைவிடக் குறைவு என்கிறது (ஏறக்குறைய 100,000 க்கும் 300,000 இடைப்பட்டதென வேறுபட்ட அளவுகள் கொடுக்கப்படுகின்றன) இப்படை ஆகத்து இறுதியில் அல்லது செப்தம்பர் ஆரம்பத்தில் கணவாயை வந்தடைந்து. பாரியளவு எண்ணிக்கையில் மிஞ்சிய பாரசீகப் படையை கிரேக்கம் மொத்தமாக ஏழு நாட்கள் (மூன்று சமர்கள் உட்பட), பின்புற பாதுகாப்பு நிர்மூலமாக்கும் வரை தடுத்து நிறுத்தி வரலாற்றில் பிரசித்தி பெற்ற *இறுதி நிலை* யுத்தமாக விளங்கியது.  
இரண்டு முழுநாள் சமரில், முதலாம் லியோனிடாசு அரசனால் வழிநடத்தப்பட்ட சிறு படை பாரிய பாரசீக இராணுவம் கடக்கக்கூடிய பாதையை மாத்திரம் தடுத்தது. இரண்டாம் நாள் சமரின் பின்பு, உள்ளூர்வாசியான எபியால்டஸ் பாரசீகர்களுக்கு கிரேக்கப் படைகளின் பின்புறமுள்ள சிறு பாதையினை வெளிப்படுத்தி கிரேக்கர்களைக் காட்டிக் கொடுத்தான். தன் படைகள் பக்கவாட்டில் தாக்கப்படுவதை அறிந்த லியோனிடாசு கிரேக்கப் படைகளின் பெரும்பகுதியை அனுப்பிவிட்டு பின்புறப் பகுதியைக் காக்க 300 இசுபாட்டன்களையும், 700 தெஸ்பியன்களையும், 400 தெபான்களைளயும் மற்றும் சில நூறு மற்றவகளையும் தக்கவைத்தார். இவர்களில் பெரும்பகுதியினர் கொல்லப்பட்டனர்.
# சிம்மவர்மன்

**சிம்மவர்மன்** என்பது பல்லவர் தங்கள் பெயராகவும் பெயரொட்டாகவும் வைத்துக் கொண்ட சொற்கள்.  
;சிம்மவர்மன் என்று பெயருள்ள பல்லவர்கள்
1. முதலாம் சிம்மவர்மன் (முற்காலம்)
1. முதலாம் சிம்மவர்மன் (இடைக்காலம்)
1. இரண்டாம் சிம்மவர்மன்
1. மூன்றாம் சிம்மவர்மன்
1. முதலாம் நரசிம்மவர்மன்
1. இரண்டாம் நரசிம்மவர்மன்
# ஏ. பீம்சிங்

**அ. பீம்சிங்** (15 அக்டோபர் 1924 - 16 சனவரி 1978) தமிழ்த் திரையுலகின் முக்கிய இயக்குநர்களில் ஒருவராவார். இயக்குநர், தயாரிப்பாளர், தொகுப்பாளர், திரைக்கதை எழுத்தாளர் என பன்முகத் திறனோடு விளங்கியவர்.
# ஏ. பீம்சிங்

## ஆரம்பகால வாழ்க்கை

இராஜபுத்திர வம்சத்தைச் சேர்ந்த அகர்சிங்கின் மகன் பீம்சிங். அம்மா ஆதியம்மாள் ஆந்திராவைச் சேர்ந்தவர். முதல் மனைவி *சோனாபாய்* தஞ்சாவூர் ஐயங்கார் குடும்பம். மாமனார் ராகவாச்சாரி ஐயங்கார். அவரின் மாமியார் மகாராஷ்டிராவைப் பூர்வீகமாகக் கொண்டவர். மனைவி சோனாபாயின் அண்ணன் திரைப்பட இயக்குநர். தமிழ்த் திரைப்படத்துறையில் இரட்டை இயக்குனர்களாக இருந்த கிருஷ்ணன் - பஞ்சு, இவர்களில் கிருஷ்ணன் சோனாபாயின் அண்ணன்.  
இவர் மலையாள நடிகை சுகுமாரியை இரண்டாவதாகத் திருமணம் செய்து கொண்டார். இத்தம்பதியருக்கு சுரேசு பீம்சிங் என்ற மகன் பிறந்தார்.
# ஏ. பீம்சிங்

## திரையுலக வாழ்க்கை

கிருஷ்ணன் - பஞ்சு என்றழைக்கப்பட்ட இரட்டை இயக்குநர்களிடம் ஒரு உதவித் தொகுப்பாளராகத் தனது தொழிலைத் துவக்கினார். பின்னர் உதவி இயக்குநர் என முன்னேறி, இயக்குநர் ஆனார். குடும்ப உறவுகள் பற்றிப் பேசும் படங்களை இயக்கினார். பெரும்பாலும் 'பா' என்ற எழுத்தை ஆரம்பமாகக் கொண்ட தலைப்புகளைத் தனது திரைப்படங்களுக்குச் சூட்டினார்.
# ஏ. பீம்சிங்

## இயக்கி & தயாரித்த தமிழ்த் திரைப்படங்கள்

1. அம்மையப்பன் (1954)
1. ராஜா ராணி (1956)
1. பதி பக்தி (1958)
1. திருமணம் (1958)
1. பிரசிடெண்ட் பஞ்சாட்சரம் (1959)
1. பாகப்பிரிவினை (1959)
1. சகோதரி (1959)
1. பொன்னு விளையும் பூமி (1959)
1. படிக்காத மேதை (1960)
1. களத்தூர் கண்ணம்மா (1960)
1. பெற்ற மனம் (1960)
1. பாசமலர் (1961)
1. பாவ மன்னிப்பு (1961)
1. பாலும் பழமும் (1961)
1. பார்த்தால் பசி தீரும் (1962)
1. படித்தால் மட்டும் போதுமா (1962)
1. பந்த பாசம் (1962)
1. செந்தாமரை (1962)
1. பார் மகளே பார் (1963)
1. பச்சை விளக்கு (1964)
1. பழநி (1965)
1. சாந்தி (1965)
1. பாலாடை (1967)
1. பாதுகாப்பு (1970)
1. பாதபூஜை (1974)
1. கணவன் மனைவி (1976)
1. சில நேரங்களில் சில மனிதர்கள் (1977)
1. நீ வாழவேண்டும் (1977)
1. ஒரு நடிகை நாடகம் பார்க்கிறாள் (1978)
1. கை பிடித்தவள் (1978)
1. இறைவன் கொடுத்த வரம் (1978)
1. கருணை உள்ளம் (1978)
**தயாரித்து வசனம் எழுதிய திரைப்படம்**
1. சாது மிரண்டால் (1966)
1. ஆலயம் (1967)
1. பட்டத்து ராணி (1967)
# சௌகார் ஜானகி

**சௌகார் ஜானகி**, தமிழ்த் திரையுலகின், முக்கிய கதாநாயகிகளுள் ஒருவராகத் திகழ்ந்தவர்.
# சௌகார் ஜானகி

## திரையுலக வாழ்க்கை

- தெலுங்கில் முதல் படம்:சௌகார்;
- தயாரிப்பு:விஜயா புரடக்சன்ஸ்.
- என். டி. இராமராவுடன் முக்கியக் கதாபாத்திரத்தில் நடித்தார்.
- கதாநாயகியாக ஏ. நாகேஸ்வர ராவ், என். டி. ராமராவ், ஜக்கையா, எம்.ஜி.ஆர்., சிவாஜி கணேசன், ஜெமினி கணேசன் இவர்களுடன் நடித்துள்ளார்.
- இவர், தெலுங்கு நடிகை கிருஷ்ணகுமாரியின் அக்கா ஆவார்.
# சௌகார் ஜானகி

## நடித்த திரைப்படங்கள்

இது முழுமையான பட்டியல் அல்ல.
1. மகாகவி காளிதாஸ்
1. எதிர்நீச்சல் (1968)
1. திருநீலகண்டர் (1972)
1. ஸ்கூல் மாஸ்டர் (1973)
1. நீர்க்குமிழி
1. பார் மகளே பார்
1. காவியத் தலைவி
1. உயர்ந்த மனிதன்
1. இரு கோடுகள்
1. பாக்கிய லட்சுமி
1. ரங்க ராட்டினம்
1. தில்லு முல்லு
1. காவல் தெய்வம்
1. நல்ல பெண்மணி
1. இதயமலர்
1. உறவுக்கு கை கொடுப்போம்
1. தங்கதுரை
1. படிக்காத மேதை
1. பணம் படைத்தவன்
1. அக்கா தங்கை
1. உயர்ந்த மனிதன்
1. ஏழையின் ஆஸ்தி
1. கண்மலர்
1. காவேரியின் கணவன்
1. சவுக்கடி சந்திரகாந்தா
1. தங்கதுரை
1. திருமால் பெருமை
1. தெய்வம்
1. நல்ல இடத்து சம்பந்தம்
1. நான் கண்ட சொர்க்கம்
1. பணம் படுத்தும் பாடு
1. பாபு
1. மாணவன்
1. மோட்டார் சுந்தரம் பிள்ளை
1. ரங்க ராட்டினம்
# மண் வீடு

நகருக்கு அருகில் காணப்பட்ட ஒரு மண்குடிசை]]
**மண் வீடு** என்பது களிமண்ணை முதன்மையாகப் பயன்படுத்திக் கட்டப்பட்ட வீடு ஆகும். பல்வேறு விதமான மண் வீடுகள் உள்ளன.  
இலங்கையில் மண் வீடுகளில் ஒரு வகை சாம்பல் நிறத்தில் நேர்த்தியாகச் சீமெந்தால் கட்டியது போலவே இருக்கும். இவற்றுள் ஒரு வகை வட்ட வடிவமும் கூரை கூம்பு வடிவமும் உடையவை. வேறு ஒரு வகை நீள் சதுரமாகவும் அறைகளுடனும் அமையும். இவை நீரில் இருந்து பாதுகாப்பதற்காக உயர்த்தப்பட்ட ஒர் அடித்தளத்தில் கட்டப்பட்டு இருக்கும். கூரைகள் ஓலையால் வேயப்பட்டு இருக்கும்.
# மண் வீடு

## சுவர் அமைப்பு

மண்வீடுகளின் சுவர் அமைப்பு பலவகைப்பட்டதாகக் காணப்படும்.
- நிலைக் கட்டைச் சுவர் - மரக்கம்புகளை அல்லது மூங்கில், நாணல் கம்புகளை வரிச்சியாக வைத்துக் கட்டி இதன் இடைநடுவை களிமண்ணினால் நரப்பிக் கட்டப்படும். பின் மண்சந்தினால் மெழுகிடப்படும்.  
- கற்சுவர் - சுடப்படாத பச்சைக் கல் பிணைப்பு ஊடகமாக களிமண்ணினால் கட்டப்படும். இதுவும் பூச்சிடப்படும்.  
பண்டைய பெரிய கட்டடங்கள் கூட களிமண் கொண்டு கட்டப்பட்டு அவற்றின் உறுதிக்காக சர்க்கரை , தேன் வச்சிரமெழுகு என்பன கலக்கப்பட்ட சாந்தினால் பூசப்பட்டன.
# தொழிற்பாட்டுத் தொடர்

அறிமுக வேதியியலில் **தொழிற்பாட்டுத் தொடர்** (*activity series*) அல்லது **தாக்கத் தொடர்** (*reactivity series*) எனப்படுவது உலோகங்களை அவை வெவ்வேறு பதார்த்தங்களுடன் காட்டும் தாக்கங்களின் அடிப்படையில் உயர்ந்ததில் இருந்து தாழ்ந்தது வரை ஒழுங்குபடுத்தி அமைக்கும் தொடர் ஆகும். இது உலோகங்கள் நீர், வளி, ஐதான அமிலங்கள் ஆகியவற்றுடன் காட்டும் தாக்கத்தின் அடிப்படையிலும் உலோகம் மற்றொரு உலோகத்தை அதன் உப்பில் இருந்து இடம்பெயர்க்கும் தன்மையின் அடிப்படையிலும் (ஒற்றை இடப்பெயர்ச்சித் தாக்கம்) தாதுவிலிருந்து உலோகம் பிரித்தெடுக்கப்படும் முறையின் அடிப்படையிலும் பெறப்படும் தொடர் ஆகும்.  
:{|
|-
! மூலகம் !! அயனி !! தொழிற்பாடு !! பிரித்தெடுப்பு
|-
| bgcolor=#FA8072 | Cs
| bgcolor=#FA8072 | Cs<sup>+</sup>
| rowspan=8 bgcolor=#FA8072 align= | நீருடன் தாக்கம்
| rowspan=10 bgcolor=#FA8072 align= மின்பகுப்பு
|-
| bgcolor=#FA8072 | Rb
| bgcolor=#FA8072 | Rb<sup>+</sup>
|-
| bgcolor=#FA8072 | K
| bgcolor=#FA8072 | K<sup>+</sup>
|-
| bgcolor=#FA8072 | Na
| bgcolor=#FA8072 | Na<sup>+</sup>
|-
| bgcolor=#FA8072 | Li
| bgcolor=#FA8072 | Li<sup>+</sup>
|-
| bgcolor=#FA8072 | Ba
| bgcolor=#FA8072 | Ba<sup>2+</sup>
|-
| bgcolor=#FA8072 | Sr
| bgcolor=#FA8072 | Sr<sup>2+</sup>
|-
| bgcolor=#FA8072 | Ca
| bgcolor=#FA8072 | Ca<sup>2+</sup>
|-
| bgcolor=yellow | Mg
| bgcolor=yellow | Mg<sup>2+</sup>
| rowspan=2 bgcolor=yellow align= | அமிலங்களுடன் தாக்கம்
|-
| bgcolor=yellow | Al
| bgcolor=yellow | Al<sup>3+</sup>
|-
| bgcolor=yellow | Mn
| bgcolor=yellow | Mn<sup>2+</sup>
| rowspan=9 bgcolor=yellow align= | அமிலங்களுடன் தாக்கம்
| rowspan=9 bgcolor=yellow align= | காபனுடனான வெப்பத் தாழ்த்தல்
|-
| bgcolor=yellow | Zn
| bgcolor=yellow | Zn<sup>2+</sup>
|-
| bgcolor=yellow | Cr
| bgcolor=yellow | Cr<sup>2+</sup>
|-
| bgcolor=yellow | Fe
| bgcolor=yellow | Fe<sup>2+</sup>
|-
| bgcolor=yellow | Cd
| bgcolor=yellow | Cd<sup>2+</sup>
|-
| bgcolor=yellow | Co
| bgcolor=yellow | Co<sup>2+</sup>
|-
| bgcolor=yellow | Ni
| bgcolor=yellow | Ni<sup>2+</sup>
|-
| bgcolor=yellow | Sn
| bgcolor=yellow | Sn<sup>2+</sup>
|-
| bgcolor=yellow | Pb
| bgcolor=yellow | Pb<sup>2+</sup>
|-
| bgcolor=#cdcdcd | Sb
| bgcolor=#cdcdcd | Sb<sup>3+</sup>
| rowspan=8 bgcolor=#cdcdcd align= | ஒட்சியேற்றும் அமிலங்களுடன் தாக்கம்
| rowspan=7 bgcolor=#cdcdcd align= | வெப்பத்தினால் அல்லது
பௌதீக முறை பிரிப்பு
|-
| bgcolor=#cdcdcd | Bi
| bgcolor=#cdcdcd | Bi<sup>3+</sup>
|-
| bgcolor=#cdcdcd | Cu
| bgcolor=#cdcdcd | Cu<sup>2+</sup>
|-
| bgcolor=#cdcdcd | Hg
| bgcolor=#cdcdcd | Hg<sup>2+</sup>
|-
| bgcolor=#cdcdcd | Ag
| bgcolor=#cdcdcd | Ag<sup>+</sup>
|-
| bgcolor=#cdcdcd | Pt
| bgcolor=#cdcdcd | Pt<sup>2+</sup>
|-
| bgcolor=#cdcdcd | Au
| bgcolor=#cdcdcd | Au<sup>3+</sup>
|}  
தொழிற்பாட்டுத் தொடரில் கீழிருந்து மேல் நோக்கிச் செல்லும்போது உலோகங்களின்:  
- தாக்குதிறன் வீதம் அதிகரிக்கும்
- இலத்திரன்களை இலகுவாக இழந்து நேர் அயனிகளை ஆக்கும்
- விரைவில் துருப்பிடிக்கும் அல்லது ஒட்சைட்டுப் படலத்தை உருவாக்கும்
- அவற்றின் தாதுப்பொருளில் இருந்து வேறாக்க அதிக சக்தி அல்லது கடினமான முறை தேவைப்படும்
- உறுதிமிக்க தாழ்த்தும்கருவியாகத் தொழிற்படும்.
# தொழிற்பாட்டுத் தொடர்

## ஒற்றை இடப்பெயர்ச்சித் தாக்கங்கள்

தொழிற்பாட்டுத் தொடரில் மேலே உள்ள உலோகம் கீழே உள்ள உலோகத்தின் உப்பிலிருந்து அதன் உலோகத்தை இடம் பெயர்க்கும்.  
எ.கா:
இரும்பு, செப்பு சல்பேற்றுக் கரைசலுடன் தாக்கமுற வைக்கப்படும்போது செம்பை இடம்பெயரச் செய்து படிவிப்பதுடன் இரும்பு (II) சல்பேற்று உருவாகும்.  
:Fe (s) + CuSO<sub>4</sub> (aq) → Cu (s) + FeSO<sub>4</sub> (aq)  
பொதுவாக தாக்குதிறன் குறைந்த மூலகம் இடம்பெயர்க்கப்படும். இதேபோலவே பின்வரும் தாக்கங்களும் அமையும்.
:Al (s) + Fe<sub>2</sub>O<sub>3</sub> (s) → Fe (s) + Al<sub>2</sub>O<sub>3</sub> (s)  
:2 Mg (s) + TiCl<sub>4</sub> (l) → Ti (s) + 2 MgCl<sub>2</sub> (s)
# அம்மன் கூத்து

**** என்பது, அம்மனைப் போல் வேடம் புனைந்து ஆடுவதாலும், அம்மன் கோவில்களில் ஆடுவதாலும் அம்மன் கூத்து எனப் பெயர்பெற்றதோர் கூத்தாகும். இக்கூத்து கணியான் கூத்திற்கு, துணை ஆட்டமாகவும் கருதப்படுகிறது. இக்கூத்து பல மாவட்டங்களில் பெரிதும் விரும்பப்படுகிறது. இக்கலை, சடங்கு சார்ந்ததாகவும், அம்மனின் அருளைக் காட்டுவதாகவும் அமையும் ஒன்றாகும். அம்மன் கூத்து, இன்றும் நடைமுறையில் நிகழ்த்தப்படுவதாகும்.
# அம்மன் கூத்து

## நிகழ்த்துநர்

- **பவுன்காரர்:** கணியான் குழுவில் இருக்கும் ஒருவர் வேப்பிலையை இடுப்பில் அணிந்தும்,கையில் வைத்துக்கொண்டும், உடலில் நீறு பூசி, தார்பாய்ச்சு வேட்டிக் கட்டுடன், ஆவேசம் பொங்க அம்மன் கூத்தாடுவார். இவர் பவுன்காரர் என்று அழைக்கப்படுகிறார்.
- **அண்ணாவி:** அம்மன் கூத்தின்போது தலைமைக் கணியான் அம்மன் வழிபாட்டுப் பாடல்களையும், கும்மிப் பாடல்களையும் பாடுவார். இவர் அண்ணாவி எனப்படுகிறார்.
- **பிற கலைஞர்கள்:** பெண்வேடமணிந்த கணியான் கூத்து கலைஞர்களும், அருள்வந்து ஆடுபவர்களும் அம்மன் கூத்து ஆடுபவருடன் இணைந்து ஆடுவர்.  
நன்றி: தினத்தந்தி, ஜனவரி 21, 2013
# உபதேச காண்டம்

**உபதேச காண்டம்** என்னும் பெயரில் 15ஆம் நூற்றாண்டில் வாழ்ந்த இருவேறு புலவர்கள் தமிழில் இரண்டு நூல் செய்துள்ளனர். இவர்கள் சைவத் துறவிகள். சைவத் துறவிகளை அக்காலத்தில் பண்டாரம் என்றனர்.  
வடமொழி ‘சங்கர சங்கிதை’ என்னும் நூலில் ‘சிவரகசிய காண்டம்’ என்னும் பகுதி ஏழு காண்டமாக உள்ளது. இது 13000 கிரந்தங்களைக் (ஒற்று நீக்கி எண்ணப்பட்ட எழுத்துக்களைக்) கொண்டது. இவற்றைத் தமிழாகப் பண்ணிய பாட்டு 13221. கந்தபுராணம் அவையடக்கம் பாடல் 19 இந்தப் பாட்டுநூல் கந்த புராணம். இதில் வடமொழி நூலின் ஆறு காண்டங்களில் உள்ள செய்திகள் கூறப்பட்டுள்ளன. இதன் ஏழாவது காண்டமாக அமைந்த நூல் உபதேச காண்டம். உபதேச காண்டம் என்னும் பெயரில் இரண்டு நூல்கள் உள்ளன. அவற்றைப் பாடியோர் இருவர்.
1. கோனேரியப்பர் (முன்னவர்)
1. ஞானவரோதயர் (பின்னவர்)
இரண்டு நூல்களிலும் உள்ள அத்தியாயங்களின் தலைப்புகளால் இந்த நூல்களில் கூறப்பட்டுள்ள செய்திகளை நாம் உணரமுடியும்.
# சங்கர சங்கிதை

சங்கர சங்கிதை என்பது வடமொழிப் புராண நூல்களில் ஒன்று. இதில் சிவரகசிய காண்டம் என்பது ஒரு பகுதி. இந்தப் பகுதி 7 காண்டங்களாக உள்ளது. இது 13000 கிரந்தங்களைக் கொண்டது. இந்த 7-ல் முதல் 6 காண்டங்களில் உள்ள செய்திகள் கந்த புராணம் என்னும் பெயரில் தமிழில் பாடப்பட்டுள்ளன. இந்த நூல் கம்பராமாயணம் போலக் கதையை மட்டுமே தழுவிக்கொண்டுள்ளது. நூல் தமிழ்க் காப்பியமாக முதல்நூல் போல் பாடப்பட்டுள்ளது. இதில் 13221 பாடல்கள் உள்ளன.
ஏழாவது காண்டம் உபதேச காண்டம் என்னும் பெயரில் இருவேறு புலவர்களால் இருவேறு நூல்களாகச் செய்யப்பட்டுள்ளன.
# சங்கர சங்கிதை

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# கோனேரியப்பர்

**கோனேரியப்பர்** 15ஆம் நூற்றாண்டில் வாழ்ந்த புலவர். உபதேச காண்டம் என்னும் நூல் பாடியவர். உபதேச காண்டம் என்னும் பெயரில் மற்றொரு புலவர் ஞானவரோதயர் பாடிய நூலும் உள்ளது.  
தமிழிலுள்ள இரண்டு ‘உபதேச காண்டம்’ நூல்களையும் ஒப்பிடும்போது ஞானவரோதயர் நூல் வடமொழி நூலை அடியொற்றிச் செல்வதையும், கோனேரியப்பர் நூல் தமிழிலுள்ள கந்தபுராணத்தைத் தழுவிச் செல்வதையும் உணரமுடியும்.
இவர் [கைக்கோளர்] செங்குந்தர் மரபைச் சார்ந்தவர்.  
இவர் இயற்ப்பெயர் குகநேரியப்ப முதலியார் ஆகும். சிவானந்த முதலியார் - அமுதாம்பிகை தம்பதியருக்கு மகனாகப் பிறந்தார்.
# கோனேரியப்பர்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# ஞானவரோதயர்

**ஞானவரோதயர்** 15-ஆம் நூற்றாண்டில் வாழ்ந்த புலவர்.  
உபதேச காண்டம் என்னும் நூல் பாடியவர்.  
உபதேச காண்டம் என்னும் பெயரில் மற்றொரு புலவர் கோனேரியப்பர் பாடிய நூலும் உள்ளது.  
காஞ்சிபுரம் ஆயிரங்கால் மண்டபத்திலுள்ள ஆறுமுகசாமி (முருகப்பெருமான்) அருளால் கச்சியப்பர் கந்தபுராணம் பாடினார்.  
அதில் ஆறு காண்டங்கள் உள்ளன.  
இதன் ஏழாவது காண்டமாகப் பாடப்பட்டது உபதேச காண்டம்.  
திருச்சி மாவட்டம் வயலூர் முருகன் அருளால் இது பாடப்பட்டது என்பர்.  
இவரது உபதேச காண்டம் நூலில் 2,600 பாடல்கள் உள்ளன.  
ஞானவரோதயரின் ஆசிரியர் கச்சியப்பர்.  
ஞானவரோதயரின் உபதேச காண்டம் 13-ஆம் பாடல் கச்சியப்பருக்கு வணக்கம் கூறுகிறது.  
ஞானவரோதயரின் மாணாக்கர் காளமேகம். ஞானவரோதயர் மதுரை சென்றபோது அவரை வரவேற்கச் சங்கப்புலவர்கள் இல்லையே என வருந்திப் பாடிய காளமேகப் புலவரின் பாடல் ஒன்று தமிழ் நாவலர் சரிதையில் உள்ளது.
# ஞானவரோதயர்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# உபதேச மாலை

உபதேச மாலை என்பது சிவஞான வள்ளல் பாடிய 20 நூல்களில் ஒன்று. இந்த நூலில் 100 வெண்பாக்கள் உள்ளன.
- கொல்லா விரதம் சைவம் என இது குறிப்பிடுகிறது.
- ’ஆசாரியன்’ என்னும் சொல்லை இந்த நூல் ‘ஆசாரிக்கும் தன்மை உடையவன்’ என விளக்குகிறது. ஆசாரித்தல் என்பது ஆசாரங்களைக் கடைப்பிடித்தல். ஆசாரம் என்பது வாழ்க்கைக்கு ஆசாக உள்ள பழக்க வழக்கங்கள். ஆசு என்பது தச்சர் மரப்பொருள்களை இணைக்கும்போது செங்கோணத்தில் அமையப் பயன்படுத்தும் ஆப்பு.
- பற்று அற்று முத்தி பெற்றவர்கள் என இந்த நூல்
ஆகியோரைக் குறிப்பிடுகிறது.  
இது 15ஆம் நூற்றாண்டில் தோன்றிய நூல்.
# உபதேச மாலை

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# பாகுமையற்ற பாய்வு

**பாகுமையற்ற பாய்வு** (*Inviscid flow*) என்பது பிசுக்குமை ஏதுமற்ற கருத்தியல் பாய்மத்தின் பாய்வாகும். பாய்ம இயக்கவியலில் இவ்வகைக் கருதுகோள் கொண்டு பல பாய்வுச் சிக்கல்கள் எளிதாகத் தீர்க்கப்படுகின்றன.  
மேலும், குறைவான பிசுக்குமை கொண்ட பாய்மங்களின் பாய்வும் பாகுமையற்ற பாய்வு முடிவுகளோடு, சில இடங்கள் தவிர்த்து, ஒத்துப்போகின்றன. அவ்வகைப் பாய்மங்களின் பாய்வின்போது, பாய்வின் எல்லையில் இருக்கும் எல்லைப்படலத்தில் இக்கருதுகோள் சரியான முடிவுகளைத் தராது.
# பாகுமையற்ற பாய்வு

## மேலும் பார்க்க

- பிசுக்குமை
- பாய்ம இயக்கவியல்
- ஸ்டோக்ஸ் பாய்வு - இதில் நிலைம விசைகளை விட பிசுக்குமை விசைகள் அதிகமாக இருக்கும்.
- கூயெட் பாய்வு
# காப்பு விதி

இயற்பியலில், **காப்பு விதி** (*conservation law*) என்பது *ஒரு தனிமைப்படுத்தப்பட்ட இயற்பியல் தொகுதியின் ஒரு அளவிடப்படக்கூடிய பண்பு, அத்தொகுதி மாறுபாடடையும் போது, மாறாமல் இருக்கும்* என்கிறது.  
சில துல்லியமான விதிகள், அல்லது மீறப்படாத விதிகளின், பட்டியல்:
- நிறை-ஆற்றல் அழிவின்மை
- நேர்க்கோட்டு உந்த அழிவின்மை
- கோண உந்த அழிவின்மை
# அன்னக்கொடி விழாக்கூத்து

**** என்பது, சிவனடியாரான சிறுத்தொண்டரின் கதையைப் பக்தி உணர்வுடன் நிகழ்த்தும் கூத்து வடிவிலான கலை அன்னக்கொடி விழாக் கூத்தாகும். அன்னம் என்றால் உணவு என்று பொருள் . எனவே, இவ்விழாவினை **உணவு படையல் விழா** என்றும் கொள்ளலாம் . சிறுத்தொண்டர் முக்தியடைந்த நாளான சித்திரைத் திங்கள் பரணி நட்சத்திர நாள், இதற்குரிய நாளாகக் கருதப்படுகிறது. இவ்விழா பெரும்பாலும் ஆற்றங்கரை, ஏரி, குளம், பொது நீர்நிலை போன்ற இடங்களிலிருந்தே தொடங்கும். இவ்விழாவினில் பங்கேற்பதன் மூலம் மகப்பேறு கிட்டும் , கெட்ட ஆவியோ, நோயோ அண்டாது என்ற நம்பிக்கை இன்றளவும் மக்களின் மனதில் உள்ளது.
# அனுமன் ஆட்டம்

**அனுமன் ஆட்டம்** என்பது, இராமாயண அனுமனைப் போல் வேடம் புனைந்து ஆடும் ஆட்டமாகும். இது ஆண்கள் மட்டுமே ஆடும் ஆட்டமாகும். இவ்வாட்டமானது தமிழகத்தில் பரவலாகவும், தென் மாவட்டங்களில் வைணவ சாதியினர் வாழும் இடங்களில் சிறப்பாகவும் நிகழ்த்தப்படுகிறது. இது ஒரு கலையாகவும், தாளத்திற்கும், இசைக்கும் ஏற்ப ஆடப்படுகிறது.
# தொல்காப்பியப் பூங்கா

**தொல்காப்பியப் பூங்கா** அல்லது **அடையாறு பூங்கா** தமிழக அரசால் அடையாற்றில் திறக்கப்பட்டுள்ள பூங்காவாகும்.
இப்பூங்காவில் பல வகையான தாவர வகைகள் உள்ளன. இப்பூங்காவிற்கு பழந்தமிழ் நூல் இயற்றிய தமிழ்ப் புலவர் தொல்காப்பியரின் பெயர் சூட்டப்பட்டுள்ளது. வெளிநாட்டுப் பறவைகளையும் இங்கு காணலாம். பாதிக்கும் மேற்பட்ட பகுதிகள் நீர்நிலைகளாக உள்ளன. இப்பூங்காவை மு. கருணாநிதி திறந்து வைத்தார். சுற்றுச்சூழல், நீர் மேலாண்மை குறித்து அறிய, பூங்கா திறந்த சில மாதங்களிலேயே நான்காயிரம் பள்ளிக் குழந்தைகள் பார்வையிட்டுச் சென்றனர்.
# தொல்காப்பியப் பூங்கா

## பறவைகளும் விலங்குகளும்

இருநூறு வகை அரிய பறவைகள் இருப்பதாக அறியப்பட்டாலும் பெரும்பாலானவை அழிவின் விளிம்பில் உள்ளன. தவளை, குருவி, மைனா, வண்ணத்துப்பூச்சி போன்ற வகை வகையான உயிரினங்களை இங்கு காணலாம். சில இடங்களில் மட்டுமே காணக்கூடிய அரிய வகை விலங்குகளும் பறவைகளுங்கூட இங்கு உள்ளன.
# தொல்காப்பியப் பூங்கா

## பார்வையாளர்களுக்காக

இப்பூங்கா பொது மக்களுக்காக ஆண்டு முழுவதும் திறந்தே இருக்கும். ஞாயிற்றுக் கிழமைகளில் மட்டும் மூடப்பட்டிருக்கும். இருப்பினும் குறிப்பிட்ட நேரத்தில் மட்டுமே பார்க்க அனுமதிக்கப் படுவர். பள்ளி ஆசிரியர்கள் தங்கள் மாணவர்களுடன் இங்கு வர விரும்பினால் அவர்கள் ஐந்து ரூபாய் வீதம் செலுத்த வேண்டும்.
# தொல்காப்பியப் பூங்கா

## மேலும் பார்க்க

- செம்மொழிப் பூங்கா
# கழுத்திரு (அணிகலன்)

**கழுத்திரு** என்பது செட்டிநாட்டு அணிகலன்களுள் ஒன்றாகும். இது நகரத்தார் தாலி என்றும் அழைக்கப்படுகிறது. செட்டிநாட்டினர் என அழைக்கப் பெறும் என்பது நாட்டுக்கோட்டை நகரத்தார் எனும் நாட்டுக்கோட்டைச் செட்டியார் சாதியினரில் நடைபெறும் திருமணம் அல்லது சாந்திக் கல்யாண (சஷ்டியப்த பூர்த்தி) நாளன்று மணமகனால் மணமகளுக்கு அணிவிக்கப்படும் ஒரு வகையான கழுத்து அணிகலன் ஆகும்.
# கழுத்திரு (அணிகலன்)

## அமைப்பு

கழுத்திரு என்பது இரட்டைவடச் சங்கிலியும் அதனுடன் கோர்த்து இணைத்துள்ள 34 வகையான கைவேலைப்பாட்டுடன் கூடிய அழகிய துணை நகைகளாகும். இவற்றுள் இரண்டு தொங்கட்டான்கள் (பெண்டன்ட்கள்) மிகவும் புனிதமானதாகக் கருதப்படுகின்றன. இந்த தொங்கட்டான்களில் ஒரு பக்கம் தேவி இலக்குமியின் உருவமும் மறு பக்கம் காளை வாகனத்தில் அமர்ந்து காட்சி தரும் மீனாட்சி சுந்தரேசுவரர் உருவமும் பொறிக்கப்பட்டிருக்கும். தேவி இலக்குமி மற்றும் ரிஷபாருடர் உருவங்கள் செட்டிநாட்டில் இருக்கும் நகரத்தார் மிகவும் விரும்பி நகைகளில் பதிக்கப்படும் திருவுருவங்களாக இருக்கின்றன.
# கழுத்திரு (அணிகலன்)

## அணிவிப்பதன் பொருள்

கழுத்திரு என்பது கழுத்தில் அணியும் மங்கல சங்கிலி. இறைத் திருவுருவங்கள் பொறிக்கப்பட்டுள்ள கழுத்திருவை அணிவிப்பதன் மூலம், கழுத்தில் திரு என்ற இலக்குமியைத் தங்க வைப்பதான நம்பிக்கையும், மணமக்களுக்கு இறைவன் எல்லா நலன்களையும் அளித்துக் காப்பான் என்பதான நம்பிக்கையும் நகரத்தார் சமூகத்தினரிடம் இருக்கிறது.
# கழுத்திரு (அணிகலன்)

## தங்கத்தின் அளவு

இரண்டு தலைமுறைகளுக்கு முன்பு கழுத்திரு என்ற இந்த அணிகலனை 100 பவுன் (சவரண்) எடையுடைய தங்கத்தில் செய்வார்கள். தங்கம் விலை அதிகரிப்பிற்குப் பிறகு இந்த அளவு சற்றுக் குறைந்து போயிருக்கிறது. இது போல கழுத்திரு நகைகள் ஒவ்வொரு வீட்டிலும் இரண்டு முதல் நான்கு என்கிற எண்ணிக்கையில் வைத்திருப்பார்கள். மணப்பெண்ணுக்கு பெண் குழந்தை பிறந்து அப்பெண்ணுக்கு திருமணம் நடைபெறும் சமயம் தாய் தன் பெண்ணுக்கு இந்தக் கழுத்திருவை அணிவிப்பது வழக்கம். ஒன்றுக்கு மேல் பெண் குழந்தைகள் உள்ள வீடுகளில் மொத்தக் கழுத்திருவையும் அழித்துப் பின் தேவைக்கேற்ப பிரித்துப் புதுப்புதுக் கழுத்திருக்களாகச் செய்து கொள்வது வழக்கம். இதனால் கழுத்திருவின் தங்க அளவு குறைந்து வருகிறது. தற்போது கழுத்திரு அளவில் குறைந்து 11 முதல் 16 பவுன் என்கிற அளவில் சிறிய கழுத்திருக்களாக உருமாறி வருகின்றன.
# கழுத்திரு (அணிகலன்)

## இதையும் பார்க்க

- கௌரிசங்கம் (அணிகலன்)
# பாய்வுப் பிரிவு

த்தில் காற்றுப்பாய்வு இறக்கையிலிருந்து பிரிகிறது]]  
பாய்மத்தில் பயணிக்கும் அனைத்து திடப் பொருட்களும் (அல்லது நிலையாக இருக்கும் திடப்பொருள் பாய்வில் வைக்கப்படும்போதும்) தன்னைச் சுற்றி எல்லைப்படலத்தை உண்டுபண்ணுகின்றன, அதில் திடப்பொருளை ஒட்டியுள்ள படலங்களில் பிசுக்குமை விசைகள் செயல்புரியும். இந்த எல்லைப்படலங்கள் வரிச்சீராகவோ அல்லது கொந்தளிப்பாகவோ இருக்கும். திடப்பொருளின் அண்மைப் பாய்வுப் பகுதியை ஆராய்ந்து ரெனால்ட்ஸ் எண்ணைக் கணக்கிடுவதன் மூலம், அப்பாய்வின் தன்மையைக் கணிக்கலாம்.  
திடப்பொருளைப் பொறுத்து எல்லைப் படலத்தின் வேகம் சுழியம் ஆகும்வண்ணம் எல்லைப் படலமானது எதிர் அழுத்த மாறுவீதத்தில் பயணிக்கும்போது **பாய்வுப் பிரிவு** ஏற்படுகிறது. பாய்ம ஓட்டமானது திடப்பொருளின் பரப்பிலிருந்து பிரிந்து சுழிகள் அல்லது சுழிப்புகளாக வடிவெடுக்கிறது. காற்றியக்கவியலில் பாய்வுப் பிரிவானது அதிகரிக்கும் இழுவையோடு தொடர்புடையது, முக்கியமாக திடப்பொருளின் முன் மற்றும் பின்னுள்ள அழுத்த வேறுபாட்டின் காரணமாக உருவாகும் அழுத்த இழுவை அதிகரிக்கிறது. இதன் காரணமாக காற்றியக்க மற்றும் நீரியக்க வடிவமைப்புகளில் பாய்வுப் பிரிவு ஏற்படாவண்ணம் வடிவமைக்க மிகுந்த சிரத்தை எடுத்துக் கொள்ளப்படுகிறது.  
ja:境界層剥離
# எண்ணூர் துறைமுகம்

**எண்ணூர் துறைமுகம்** சென்னைத் துறைமுகத்திற்கு வடக்கே 24 கிலோமீட்டர் தொலைவில் கோரமண்டல் கரையில் உள்ளது. 2014ஆம் ஆண்டு பிப்ரவரி மாதம் 26ஆம் தேதி முதல் இது **காமராஜர் துறைமுகம்** என்றழைக்கப்படுகின்றது. இது ஒரு பொதுத்துறை நிறுவனம் ஆகும்.  
இது இந்தியாவின் பன்னிரெண்டாவது பெரிய துறைமுகம் ஆகும். அரசுடைமையாக்கப்பட்ட முதல் துறைமுகமும் இதுவே. இதன் மீது 26,000 மில்லியன் ரூபாய்களை தனியார் நிறுவனங்கள் முதலீடு செய்துள்ளன.
இத்துறையின் பங்குகளில் 68 சதவிகிதம் நடுவண் அரசிடமும், மீதம் 32 சதவிகிதம் சென்னைத் துறைமுகமும் கொண்டுள்ளன. இது 86 தொழிலாளர்களைக் கொண்டுள்ளது.  
இந்திய அரசின் பொதுத்துறை நிறுவனங்களில் ஒன்றான இந்நிறுவனம், குறு நவரத்தின மதிப்பைப் பெற்றதாகும்.
# எண்ணூர் துறைமுகம்

## வரலாறு

மார்ச் 1999 இல் இந்திய துறைமுகங்கள் சட்டம், 1908 ஆம் கீழ் ஒரு முக்கிய துறைமுக அறிவிக்கப்பட்டது. அக்டோபர் 1999 ல் நிறுவனங்கள் சட்டம் 1956 ன் கீழ் எண்ணூர் போர்ட் லிமிடெட் நிறுவப்பட்டது.தொடக்கத்தில் சென்னை துறைமுகத்திற்கு உதவியாக செயல்பட்டு வந்தது. இரண்டாயிரம் ஏக்கர் நிலப்பரப்பில் , தமிழ்நாடு மின்வாரியத்தின் தேவைக்காக நிலக்கரி போக்குவரத்திற்கு பயன்பட்டது. பின்னாளில் தமிழ்நாடு அரசு மின் திட்டத்திற்காக துறைமுகத்தை விரிவுபடுத்தியது.
# எண்ணூர் துறைமுகம்

## செயல்பாடுகள்

இங்கு ஆறு சரக்கு கையாளும் தளங்கள் உள்ளன. இதன் சரக்குகள் கையாளும் திறன் ஆண்டொன்றுக்கு 30 மில்லியன் டன் ஆகும்.
# எண்ணூர் துறைமுகம்

## இரயில் போக்குவரத்து

விஜயவாடாவிலிருந்து சென்னை வரையுள்ள இரயில் பாதையில் அத்திப்பட்டு இரயில் நிலையம் அருகே உள்ளது.
# எண்ணூர் துறைமுகம்

## இதனையும் காண்க

- பொதுத்துறை நிறுவனம்
- பொதுத்துறை நவரத்தின நிறுவனங்கள்
- இந்திய அரசின் பொதுத்துறை நிறுவனங்களின் பட்டியல்
# முகப்பேர்

**முகப்பேர்** (*Mogappair*) என்பது வடமேற்கு சென்னையின் வளர்ந்துவரும் ஒரு குடியிருப்புப் பகுதியாகும். இது சென்னை மாநகரின் அம்பத்தூர் பகுதிக்கு உட்பட்டது ஆகும். முகப்பேரைச் சுற்றி பாடி, அம்பத்தூர் மற்றும் மண்ணூர்பேட்டை ஆகிய தொழிற்பேட்டைகள் உள்ளன.
உயர்தர பள்ளிகள் மற்றும் சிறப்பு வாய்ந்த மருத்துவமனைகளின் இருப்பிடமாகவும் புதிய தகவல் தொழில்நுட்ப நிறுவனங்களாலும் இப்பகுதி பிரபலமடைந்து வருகிறது. சில காலத்திற்கு முன் சிற்றூராய் இருந்த முகப்பேர் அண்மையில் சென்னை மாநகராட்சியின் வசம் வந்தது.
# முகப்பேர்

## மேலும் பார்க்க

- சென்னை
# கரும்புற்றுநோய்

**கரிநிறமிப் புற்றுநோய்** அல்லது **கரும்புற்றுநோய்** அல்லது **மெலனோமா** (melanoma) என்பது கரிநிறமி உயிரணுக்களில் ஏற்படுகின்ற கேடுதரும் கட்டி வகையாகும். கரிநிறமி உயிரணுக்கள் மெலனின் (கரிநிறமி) எனும் நிறமியை உற்பத்தி செய்கின்றன, இவை தோலின் நிறத்துக்குக் காரணமாக அமைகின்றன. இப்புற்றுநோய் தோலில் மிகைப்படியாக உருவாகினாலும், எங்கெங்கு கரிநிறமி உயிரணுக்கள் அமைந்துள்ளனவோ அவ்விடங்களில் எல்லாம் தோன்றக்கூடியது. சீதமென்சவ்வு, இரையகக் குடலியத்தொகுதி, கண், சிறுநீரகப் பிறப்புறுப்பு வழி போன்றவை கரிநிறமி உயிரணுக்கள் காணப்படும் ஏனைய பகுதிகளாகும்  
கரும்புற்றுநோய் ஏனைய தோல் புற்றுநோய்களை விடக் குறைவான வீதத்திலேயே காணப்படுகின்றது, ஆனால் மிகவும் கேடுதரும் புற்றுநோய்களுள் இதுவும் ஒன்று என்பது குறிப்பிடத்தக்கது, ஆரம்ப கட்டத்திலேயே கண்டறியத் தவறின் ஈற்றில் பாரதூரமான விளைவுகளை உண்டாக்ககூடியது. தோல் புற்றுநோய்களால் ஏற்படும் இறப்பு வீதத்தில் பெரும்பான்மையான (75%) பகுதியை கரும்புற்றுநோய் வகிக்கின்றது. உலகளாவியநோக்கில் மருத்துவர்களால் ஆண்டுதோறும் ஏறத்தாழ 160,000 புதிய நோய்ச் சம்பவங்கள் கண்டுபிடிக்கப்படுகின்றன. ஆண்களிலும் பார்க்க பெண்களே இப்புற்றுநோயால் அதிகளவு பாதிப்படைகின்றனர். பெண்களில் பொதுவாகப் பாதிப்படையும் பகுதி கால்கள் ஆகும்; ஆண்களில் பின்புறப் பகுதி பொதுவாக பாதிப்படையும்.  
உலக சுகாதாரத் திணைக்களத்தின் தரவின்படி, உலகளாவியநோக்கில் ஏறத்தாழ 48,000 இறப்புகள் நிகழ்கின்றன.  
இதற்குரிய சிகிச்சை அறுவை மருத்துவம் ஆகும். கரும்புற்றுநோய் பரவியுள்ளதையும் ஆழத்துக்கு ஊடுருவியுள்ளதையும் வைத்துக் குணமடைவதைத் தீர்மானிக்கலாம். அறுவை மருத்துவத்தில் புற்றுநோய்ப் பகுதியும் அதை அண்மித்துள்ள சிறுபகுதியும் வெட்டி அகற்றப்படுகின்றது.
# கரும்புற்றுநோய்

## காரணிகள்

தோல், முடி போன்றவற்றிற்கு நிறத்தை ஊட்டும் கரிநிறமியை கரிநிறமி உயிரணுக்கள் சுரக்கின்றன, இவ்வுயிரணுக்களில் ஏற்படுகின்ற மாற்றங்களால் கரும்புற்றுநோய் ஏற்படுகின்றது. இது சாதாரணமான தோல் மேற்பரப்பில் தோன்றலாம் அல்லது மச்சம் ஒன்றின் மீது உருவாகத்தொடங்கலாம். பிறப்பின்போதே தோன்றும் சில மச்சங்கள் கரும்புற்றுநோயாக மாறக்கூடும்.  
புற்றுநோய்கள் மரபணுவில் ஏற்படும் சிதைவால் ஏற்படுகின்றன. மரபணுச் சிதைவு பரம்பரையாக விகாரம் ஏற்படுவதன் மூலம் கடத்தப்படலாம், எனினும் பெரும்பான்மையான சந்தர்ப்பங்களில் சூழல் காரணிகளால் ஒருவரின் வாழ்க்கைக்காலத்தில் அவரது உயிரணுக்களில் ஏற்படும் மாற்றத்தாலும் ஏற்படலாம். டி.என்.ஏ மரபணுவில் ஏற்படும் சிதைவு அது காணப்படும் உயிரணுக்களை அபரிமிதமாக வளர்ச்சியுறச் செய்கின்றது, இது கட்டியை உருவாக்குகின்றது. கரும்புற்றுநோயைப் பொறுத்தவரையில் புறச்சூழல் காரணியான, சூரியனில் இருந்து வெளிவிடப்படும் புற ஊதாக் கதிர்கள் வழமையான காரணியாக அமைகின்றது, செயற்கையான சூரியப்படுக்கையில் இருந்து வெளிவிடப்படும் புற ஊதாக் கதிர்களும் இந்நோயை ஏற்படுத்தலாம்.